Haaie se Robert du Preez nie in sak en as | Netwerk24
Haaie se Robert du Preez nie in sak en as
Deur Christo Buchner 21 April 2019 21:15
Louis Schreuder weeg sy opsies op Vrydag teen die Reds in Durban. Foto: Gallo Images
Hy reken dit was 'n veel meer positiewe vertoning as die vorige week teen die Jaguares.
Die Haaie vertrek Sondag na Australië, waar hulle eerskomende naweek in Sydney teen die Waratahs speel en dan twee kragmetings in Nieu-Seeland teen onderskeidelik die Crusaders en die Chiefs het.
"Die spelers het regtig hard probeer teen die Reds en ek kan hulle nie kwalik neem vir die poging nie. Ons het verskeie geleenthede geskep om punte aan te teken, maar dit net nie benut nie.
"Daardie twee sagte drieë in die eerste 20 minute wat ons afgestaan het, het ons kwaai gebyt. Ons moet net eenvoudig meer geduld op die aanval toon," glo Du Preez.
Hierdie nederlaag (14-21) was die Haaie se vierde by die huis vanjaar en ook die eerste keer in 15 jaar dat hulle in Durban teen die Reds verloor het.
"Dit is beslis nie goed vir ons ondersteuners nie ook nie vir enigeen wat by die span betrokke is nie. Dit is baie teleurstellend.
"Dit is tog goed dat ons nou oorsee kan gaan en daar saamstaan en 'n eenheid vorm. Ons gaan 'n groot vertoning teen die Waratahs nodig hê. Ek glo tog dat ons kan terugkom," het Du Preez gesê.